[{"text_idx": "#000005", "text": "Ysgolion dros Gymru yn dechrau plannu miloedd o goed"}, {"text_idx": "#000006", "text": "Ysgol Gynradd Croesyceiliog yw\u2019r cyntaf o 100 o ysgolion i ddechrau plannu coed ar eu tiroedd fel rhan o raglen ysgolion \u2018Fy Nghoeden, Ein Coedwig Llywodraeth Cymru."}, {"text_idx": "#000007", "text": "Rydym yn helpu ysgolion ar draws Cymru i blannu coed a gwrychoedd ar eu tiroedd er mwyn helpu i fynd i\u2019r afael a\u0302\u2019r argyfwng hinsawdd a bioamrywiaeth."}, {"text_idx": "#000008", "text": "Ganol mis Tachwedd, bu disgyblion yn Ysgol Gynradd Croesyceiliog yn plotio rhan o dir eu hysgol cyn palu\u2019n ofalus a phlannu 60 o lasbrennau coed brodorol. Gyda chefnogaeth aelodau Cadwch Gymru\u2019n Daclus, cymerodd disgyblion o bob oed ran yn y broses o blannu coed."}, {"text_idx": "#000009", "text": "\u201cRoeddwn i\u2019n meddwl bod plannu\u2019r coed yn brofiad ANHYGOEL, roeddwn i wrth fy modd. Dw i\u2019n dwlu fod yn eco gyfeillgar a dw i wedi gwneud LLAWER o ffrindiau. Diolch am adael i mi a\u2019m ffrindiau fod yn rhan o hyn\u201d"}, {"text_idx": "#000010", "text": "\u201cPan oedden ni\u2019n plannu\u2019r coed, roeddwn meddwl ei bod hi\u2019n hwyl ac yn diddorol achos plannon ni nhw\u2019n wahanol i sut roeddwn i\u2019n meddwl y byddwn ni wedi\u2019i wneud.\u201d"}, {"text_idx": "#000011", "text": "Fel rhan o\u2019r sesiwn plannu coed, cyflwynodd staff Eco-Sgolion weithdy hwyliog i ddysgu disgyblion sut i ofalu am eu coedwig newydd a deall pam fod coed mor bwysig i\u2019r amgylchedd lleol. Bydd disgyblion yn cael y cyfle hefyd i ddarganfod mwy am ro\u0302l coed ar raddfa fyd-eang diolch i weithdy Maint Cymru."}, {"text_idx": "#000012", "text": "\u201cRydym yn falch o fod yn rhan o raglen \u2018Fy Nghoeden, Ein Coedwig\u2019, gan weithio mewn partneriaeth a\u0302 Maint Cymru a Choed Cadw. Rydym wedi cael ymateb gwych i\u2019r fenter newydd hon gan ysgolion ledled Cymru gyfan. Mae\u2019n wirioneddol wych gallu gweithio gyda phobl ifanc i\u2019w haddysgu sut i blannu, meithrin ac adnabod coed brodorol, yn ogystal ac i ddeall yr effaith gadarnhaol y maent yn ei chael yn cefnogi bioamrywiaeth a gweithredu dros ein hinsawdd.\u201d"}, {"text_idx": "#000014", "text": "\u2018Mae\u2019r cynllun \u2018Ein Coeden, Ein Coedwig yn cefnogi cynllun Llywodraeth Cymru am Goedwig Cenedlaethol. Mae\u2019r coedwig hwn wedi\u2019i ddylunio i fod rhwydwaith ecolegol sy\u2019n gwarchod natur a chredu coedwigoedd newydd tra\u2019n adfer ein coedwigoedd hynafol unigryw."}, {"text_idx": "#000015", "text": "Nid yw Goedwig Cenedlaethol Cymru ar gyfer ysgolion yn unig gan fod Llywodraeth Cymru mewn partneriaeth a\u0302 Coed Cadw yn rhoi coeden am ddim i bob cartref yng Nghymru. Ewch i\u2019ch hwb hwb agosach am eich coeden."}, {"text_idx": "#000016", "text": "A fyddai eich ysgol yn elwa o blannu coetir bach?"}, {"text_idx": "#000017", "text": "Mae nifer cyfyngedig o becynnau ar gael o hyd. Mae pob un yn cynnwys naill ai 60 neu 120 o lasbrennau, detholiad o offer, dau weithdy addysgol a chefnogaeth ymarferol o Cadwch Gymru\u2019n Daclus."}, {"text_idx": "#000022", "text": "Rydyn ni\u2019n galw ar bob ysgol i gael siop gyfnewid gwisg ysgol"}]